Информация относно опасни, едрогабаритни и строителни отпадъци генерирани от бита

В изпълнение на чл.19, ал.3, т.5, т.9 и т.11 от Закона за управление на отпадъците, Община Габрово информира всички жители, че до изграждане и въвеждане в експлоатация на общинска площадка за площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други във всички населени места с население, по-голямо от 10 000 жители на територията на общината, и при необходимост в други населени места; безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други, с цел намаляване количествата на депонираните отпадъци, могат да ги предават на площадка за дейности с отпадъци разположена в гр. Габрово, ул. „Василка Бeнева“, ПИ с идентификатор 14218.503.571 по плана на гр. Габрово.

Площадката е собственост на „НОРД УНИКОНСУЛТ“ ЕООД, на която се организират дейности по приемане и последващо третиране на отпадъците от домакинствата съгласно изискванията на Закона за управление на отпадъците (ЗУО) и в съответствие с действащите нормативни актове, в т.ч. актовете на ОБЩИНАТА и разрешението на дружеството. На площадката могат да се предават следните отпадъци:

|  |
| --- |
| **Списък на опасни отпадъци** |
| **Код на отпадъка** | **Отпадък** |
|  | **Декоративни лакове, бои и покрития** |
| **20 01 27 \***бои, мастила, лепила/адхезиви и смоли, съдържащи опасни вещества **20 01 28** бои, мастила, лепила/адхезиви и смоли, различни от упоменатите в 20 01 27 | Политура, грунд, боя, багрило, лак (за дърво) и продукти за поддържане на дървени изделия, смоли, лепила, аерозолни бои, бои за оцветяване на яйца,разтворители и др. |
|  | **Почистващи вещества и препарати** |
| **20 01 29 \*** перилни и почистващи смеси, съдържащи опасни вещества**20 01 30** перилни и почистващи смеси, различни от упоменатите в 20 01 29 | Дезинфектанти съдържащи киселини, алкохоли, алдехиди и др.; препарати за почистване на стъкла, фурни, белина, отстраняващи петна, универсални почистващи и др.; Градински химикали, пестициди, хербициди, тор, препарати за поддържане на тревни площи, овощни и зеленчукови растения.  |
| **20 01 10** | **Облекла** |
| **20 01 11** | **Текстилни материали** |
| **20 01 21 \*** | **Флуоресцентни тръби и други отпадъци, съдържащи живак** |
| **20 01 31 \***цитотоксични и цитостатични лекарствени продукти**20 01 32**лекарствени продукти, различни от упоменатите в 20 01 31 | **Лекарствени препарати и вещества, вкл. цитотоксични и цитостатични**  |
| **20 01 17 \*** | **Фотографски химични вещества и смеси** |
| **15 01 10 \*** | **Опаковки, съдържащи остатъци от опасни вещества или замърсени с опасни вещества** |
| **16 05 04 \***газове в съдове под налягане (включително халони), съдържащи опасни вещества**16 05 05**газове в съдове под налягане, различни от упоменатите в 16 05 04 | **Газови бутилки, аерозоли** |
|  | **Продукти, намиращи приложение при поддържане на автомобили** |
| **16 01 14 \***антифризни течности, съдържащи опасни вещества**16 01 15**антифризни течности, различни от упоменатите в 16 01 14 | **Антифриз** |
| **16 01 13 \*** | **Спирачни течности** |
| **20 01 29 \*** перилни и почистващи смеси, съдържащи опасни вещества**20 01 30** перилни и почистващи смеси, различни от упоменатите в 20 01 29 | **Препарати за почистване на ръжда** |
| **13 01; 1302 и 13 03 подгрупи** | **Отпадъчни хидравлични масла;** **отработени моторни, смазочни и масла за зъбни предавки и отработени изолационни и топлопредаващи масла** |
| **16 01 07 \*** | **Маслени филтри, филтри за твърди частици** |

**Забележка:** Списъкът с опасни отпадъци от домакинствата, които могат да се приемат на площадката е примерен (неизчерпателен). Отпадъкът трябва да е в малки количества.

На площадката се приемат и отпадъци от черни и цветни метали, хартия, пластмаса, метал, стъкло и др.

За повече информация: <http://www.riosvt.org/docs/waste/2014/10/Nord-Ynikonsylt_4.pdf>

Стр.16

|  |
| --- |
| **Списък на едрогабаритни отпадъци** |
| **Код на отпадъка** | **Отпадък** |
| **20 03 07** |  **Обемни отпадъци** |
|  | Дюшеци, мебели( шкафове, дивани, легла, матраци, дограми и др. |

**Излязло от употреба електрическо и електронно оборудване**

Услугата по разделно събиране на излязло от употреба електрическо и електронно оборудване се извършва безплатно за населението на база постъпили заявки от домакинствата на територията на община Габрово на телефон 0800 14 100 или на електронен адрес order@makmetal.eu (всеки работен ден от 9 до 17 часа и в събота от 9 до 16.30 часа). Събирането и транспортирането му се извършва на 20-то число на месеца, от „Елтехресурс” АД, посредством мобилни екипи на фирма-подизпълнител - „Макметал Холдинг” АД – София.

Дружеството, както и фирмата-подизпълнител, притежават всички необходими документи и разрешителни за изпълнението на този вид дейност, издадени по реда на Закона за управление на отпадъците и Наредбата за изискванията за пускане на пазара на електрическо и електронно оборудване и третиране и транспортиране на отпадъци от електрическо и електронно оборудване.

Негодни за употреба батерии може да бъдат изхвърляни в специализирани съдове разположени в административните сгради на Община Габрово, кметствата и кметските наместничества, детски градини и училища, в сградата на Областна администрация – Габрово или в магазини за бяла и черна техника, включени в системите за разделно събиране.

**Строителни отпадъци генерирани от домакинства, вследствие текущи ремонтни дейности**

По смисъла на Закона за местни данъци и такси, разходите за събиране и третиране на строителните отпадъците не се включват в такса битови отпадъци.

С Решение № 151 от 24.07.2014г. на Общински съвет - Габрово, е направено допълнение към Наредбата за определянето и администрирането на местните такси, цени на услуги и права на територията на община Габрово, като към чл. 54, ал. 17 са създадени т.2 и т.3, със следния текст:

**т. 2** *Цена за транспортиране на производствени отпадъци със статут на неопасни и дребни строителни отпадъци от ремонтни дейности от бита с камион ГАЗ 53 за обем на контейнера 4 м3 и контейнер тип „лодка” – 1,27 лв./км. ( без ДДС)*

**т. 3**  *Наем за ползване на контейнер с обем 4 м3 и контейнер тип „лодка” - 1.00 лв. (без ДДС) на ден.*

Заявка за транспортиране или ползване на лодка се подава на тел. 066/801 435 – дежурен при ОП „Благоустрояване“ и чрез попълнен формуляр - „Заявка“.

Строителните отпадъци, генерирани в следствие текущ ремонт от домакинствата, които ще се извозват трябва да бъдат надребнени и поставени в чували.

В деня и часа на извозване чувалите със строителни отпадъци трябва да бъдат изнесени на място с осигурен достъп за специализирания автомобил.

**При неспазване на тези изисквания, отпадъците няма да бъдат извозени и отговорността за тяхното третиране и транспортиране носи притежателя им.**

**Контролът по спазване изискванията на Закона за управление на отпадъците и Наредбата за управление на отпадъците на територията на община Габрово, приета с Решение № 150 от 24.07.2014г., на Общински съвет - Габрово,** [**http://www.gabrovo.bg/files/OBS/np/n-otp-2407.pdf**](http://www.gabrovo.bg/files/OBS/np/n-otp-2407.pdf)**, се извършва от Общински инспекторат, като при констатиране на нарушения ще се налагат глоби.**